Gleichgeschlechtliche Ehe
Di gliichgschlächtlich Ee, salopp au Homo-Ee gnännt, isch ä Ee, zivil oder religiös, wo beidi Partner s gliich Gschlächt händ. Wil die «gliichgschlächtlich Ee» ja nöd e bsunderi Ee isch, sondern die gliich für alli, redt me gärn und neutraler au vo de «Ee für alli» oder vo de «Öffnig vo de Ee».

S eerscht Land, wo d Ee au für di Homosexuelle legalisiert hät, isch Holland gsii, nämli im Jahr 2001. Sit 2023 gits 34 Länder, wo homosexuelli Paar chönd hürate: Andorra, Argentinie, Australie, Belgie, Brasilie, Chile, Costa Rica, Dänemark, Düütschland, Ecuador, Finnland, Frankriich, Holland, Irland, Island, Kanada, Kolumbie, Kuba?, Luxeburg, Malta, Mexiko, Neuseeland, Norweege, Öschterriich, Portugal, Schwede, Schwiiz, Slowenie, Spanie, Südafrika, Taiwan, s Vereinigt Königriich, diä Vereinigte Staate und Uruguay.

Mit der Ee händ gliichgschlächtlichi Paar vil meh Rächt, wiä zum Biispiel s Rächt zum Adoptiere, s Rächt, ohni Eerbschaftsstüre dörfe eerbe, oder s Rächt, medizinischi Entscheidige z träffe. Umfrage zeiged, das allewiil meh Lüt di homosexuell Ee understützed, hauptsächli z Europa, z Australie und z Amerika.

I andere Länder wie de Schwiiz, Italie, Griecheland usw. gits anderi Rächtsinschtitut, wo di gliichgschlächtliche Paar anerchänned, wo aber i de Gliichberächtigung mit de heterosexuelle Ee weniger wiit gönd.

Länder, wo di gliichgschlächtlich Ee gchänned 

Gsellschaft
Rächt
Institution
Homosexualität